
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 121 

12 Ιουνίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

133. Ασκηση του δικαιώματος του εκλέγειν και εκλέ- 

γεσθαι κατά τις δημοτικές και κοινοτικές εκλο¬ 
γές από πολίτες της Ευρωπαϊκής Ενωσης που 
κατοικούν στην Ελλάδα και δεν είναι Ελληνες 
πολίτες,σε συμμόρφωση προς την 94/80/ΕΚ. 
Οδηγία του Συμβουλίου της Ευρωπαϊκής Ένω¬ 
σης (1_ 368 της 31.12.1994 σελ. 38). 

134. Τροποποίηση του π.δ. 100/1996 «Γενικές εξε¬ 

τάσεις ειδικών μαθημάτων» (ΦΕΚ 78/τ.Α7 
1996). 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 133 (1) 

Ασκηση του δικαιώματος του εκλέγειν και εκλέγεσθαι 
κατά τις δημοτικές και κοινοτικές εκλογές απά πολίτες 
της Ευρωπαϊκής Ένωσης που κατοικούν στην Ελλάδα 
και δεν είναι έλληνες πολίτες,σε συμμόρφωση προς 
την 94/80/ΕΚ. Οδηγία του Συμβουλίου της Ευρωπαϊ¬ 
κής Ένωσης (ί 368 της 31.12.1994 σελ. 38). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 του Ν. 1338/1983 « Εφαρμογή του 
κοινοτικού δικαίου» (Α’ 34), όπως αντικαταστάθηκαν, από 
τις διατάξεις του άρθρου 6 παρ. 4 του Ν. 1440/1984 
«Συμμετοχή της Ελλάδας στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος Άνθρα- 
κος και Χάλυβος και του Οργανισμού Εφοδιασμού ΕΥΗΑ- 
ΤΟΜ» «(Α/70), με το άρθρο 65 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α’ 
101). με το άρθρο 31 του Ν. 2076/1992» «Ανάληψη και 
άσκηση δραστηριότητας πιστωτικών ιδρυμάτων και άλλες 
συναφείς διατάξεις» (Α’ 130) και μετο άρθρο 19 του Ν. 
2367/1995 «Νέοι χρηματοπιστωτικοί θεσμοί και άλλες 
διατάξεις» (Α’ 261). 

β. Της παραγράφου 2 του άρθρου δευτέρου του Ν. 
2077/1992 «Κύρωση της συνθήκης για την Ευρωπαϊκή 


Ένωση και των σχετικών προτοκόλλων και δηλώσεων που 
περιλαμβάνονται στην τελική Πράξη» (Α' 136). 

γ. Του άρθρου 29Α' του Ν. 1558/1985 «Κυβέρνηση και 
Κυβερνητικά Όργανα (Α’ 137), που προστέθηκε με το άρ¬ 
θρο 27 του ν. 2081/1992» Ρύθμιση του θεσμού των Επι¬ 
μελητηρίων κ.λ.π. (Α’ 154) και αντικαταστάθηκε με το άρ¬ 
θρο 1 παρ. 2α του Ν. 2469/1997 (Α’ 38). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι- 
σμού. 

3. Την αριθ. 245/1997 γνωμοδότηση του Συμβουλίου 
της Επικράτειας, μετά από πρόταση των Υπουργών Εσω¬ 
τερικών, Δημόσιας Διοίκησης και Αποκέντρωσης, και 
Εθνικής Οικονομίας, αποφασίζουμε: 

'Αρθρο 1 

Σκοπός του παρόντος προεδρικού διατάγματος είναι η 
προσαρμογή της ελληνικής Εκλογικής Νομοθεσίας προς 
την 94/80/ΕΚ Οδηγία του Συμβουλίου της Ευρωπαϊκής 
Ένωσης (ί 368 της 31.12.1994 σελ. 38) για την άσκηση 
του δικαιώματος του εκλέγειν και εκλέγεσθαι κατά τις δη¬ 
μοτικές και κοινοτικές εκλογές από τους πολίτες της 
Ένωσης που κατοικούν σε κράτος μέλος του οποίου δεν 
είναι υπήκοοι. 

Άρθρο 2 
Ορισμός Εννοιών 

Κατά τις διατάξεις του παρόντος προεδρικού διατάγμα¬ 
τος νοούνται ως: 

α. «κύριος οργανισμός τοπικής αυτοδιοίκησης», οι δήμοι 
και οι κοινότητες του ελληνικού Κράτους. 

β. «δημοτικές και κοινοτικές εκλογές», οι εκλογές με 
καθολική, μυστική και άμεση ψηφοφορία για την ανάδειξη 
των δημοτικών και κοινοτικών αρχών. 

γ. «κράτος μέλος κατοικίας», το κράτος μέλος στο οποίο 
κατοικεί ο πολίτης της Ένωσης χωρίς να έχει την ιθαγε- 
νειά του. 

δ. «κράτος μέλος καταγωγής», το κράτος μέλος του 
οποίου ο πολίτης της Ένωσης είναι υπήκοος. 

ε. «εκλογέας», για την εφαρμογή του παρόντος είναι 
κάθε πολίτης της Ένωσης που χωρίς να έχει την ελληνική 
ιθαγένεια κατοικεί εντός της ελληνικής Επικράτειας και 
έχει το δικαίωμα του εκλέγειν στις δημοτικές και κοινοτι¬ 
κές εκλογές στην Ελλάδα σύμφωνα με τις διατάξεις του 

παρόντος προεδρικού διατάγματος. 

στ. «εκλόγιμος», για την εφαρμογή του παρόντος είναι 
κάθε πολίτης της Ένωσης που χωρίς να έχει την ελληνική 
ιθαγένεια είναι εκλόγιμος για τις δημοτικές και κοινοτικές 
εκλογές στην Ελλάδα, σύμφωνα με τις διατάξεις του πα¬ 
ρόντος προεδρικού διατάγματος. 

ζ. «εκλογικός κατάλογος», ο επίσημος κατάλογος όλων 
των εκλογέων που έχουν το δικαίωμα του εκλέγειν σε ορι¬ 
σμένο δήμο ή κοινότητα ή ενορία όπου συντρέχει περί¬ 
πτωση, ο οποίος καταρτίζεται και ενημερώνεται από τις 
αρμόδιες υπηρεσίες σύμφωνα με τα οριζόμενα από τη νο¬ 
μοθεσία για την εκλογή βουλευτών. 

η. «ημέρα αναφοράς», η ημέρα ή οι ημέρες κατά τις 
οποίες οι πολίτες της Ένωσης υποχρεούνται να πληρούν, 
σύμφωνα με την ελληνική νομοθεσία, για την εκλογή των 
δημοτικών και κοινοτικών αρχών, τις προϋποθέσεις που 
απαιτούνται για την άσκηση του δικαιώματος του εκλέγειν 
ή του εκλέγεσθαι. 

θ. «υπεύθυνη δήλωση», η πράξη που προέρχεται από 
τον ενδιαφέρομενο και το ακριβές περιεχόμενο της 
οποίας συνεπάγεται κυρώσεις, σύμφωνα με τον ισχύοντα 
νόμο. 

Άρθρο 3 

Δικαίωμα εκλέγειν και εκλέγεσθαι πολιτών 
της Ευρωπαϊκής Ένωσης. 

Προϋποθέσεις 

1. «Οι εκλογείς», μπορούν να ασκούν στην Ελλάδα το δι¬ 
καίωμα του εκλέγειν και εκλέγεσθαι κατά τις δημοτικές 
και κοινοτικές εκλογές, σύμφωνα με όσα ισχύουν για τους 
έλληνες πολίτες και με την επιφύλαξη των οριζομένων στα 
επόμενα άρθρα. 

2. «Οι εκλογείς», ασκούν το δικαίωμα του εκλέγειν είτε 
στην Ελλάδα είτε στο κράτος μέλος καταγωγής τους. Κα¬ 
νένας δεν μπορεί να ψηφίσει περισσότερο από μία φορά 
κατά τις ίδιες εκλογές. Κανένας δεν μπορεί να είναι υπο¬ 
ψήφιος σε περισσότερους από ένα δήμους ή κοινότητες 
κατά τις ίδιες εκλογές στην Ελλάδα ή σε άλλο κράτος — 
μέλος της Ευρωπαϊκής Ένωσης. Όποιος παραβαίνει τις 
διατάξεις της παραγράφου αυτής υπόκειται στις ποινικές 
και λοιπές κυρώσεις που προβλέπονται από τη νομοθεσία 
για την εκλογή των δημοτικών και κοινοτικών αρχών. 

3. Να γνωρίζουν την ελληνική γλώσσα. Η έρευνα για την 
διαπίστωση της γνώσης της ελληνικής γλώσσας, στοιχειώ¬ 
δης για τους «εκλογείς» και επαρκής για τους «εκλόγι¬ 
μους», ανατίθεται για μεν τους πρώτους στην οικεία εφο¬ 
ρευτική επιτροπή, κατά το χρόνο άσκησης του δικαιώμα¬ 
τος του εκλέγειν, για δε τους δεύτερους στο αρμόδιο για 
την ανακήρυξη των υποψηφίων όργανο. 

4 . «Οι εκλογείς», πρέπει: 

α. Να είναι εγγεγραμένοι σε εκλογικό κατάλογο δήμου ή 
κοινότητας του ελληνικού κράτους και να είναι εφοδια¬ 
σμένοι με εκλογικό βιβλιάριο. Η εγγραφή στους εκλογι¬ 
κούς καταλόγους ενεργείται κατά τα οριζόμενα στα άρθρα 
10 έως και 19 της νομοθεσίας για την εκλογή βουλευτών 
(Π.Δ. 92/1994), με την απαιραίτητη προϋπόθεση ότι 
έχουν διετή μόνιμη κατοικία στο δήμο ή στην κοινότητα 
στους εκλογικούς καταλόγους των οποίων επιθυμούν να 
εγγραφούν. Η διετία της μόνιμης κατοικίας αποδεικνύεται 
με βεβαίωση της αστυνομικής αρχής στην περιφέρεια της 
οποίας υπάγεται ο δήμος ή η κοινότητα. 


β. Να έχουν το δικαίωμα του εκλέγειν και να μην έχουν 
στερηθεί από αυτό σύμφωνα με τα άρθρα 4 και 5 της νο¬ 
μοθεσίας για την εκλογή βουλευτών (Π.Δ. 92/1994) και 
σύμφωνα με το δίκαιο του κράτους μέλους καταγωγής 
τους. 

5. «Οι εκλογείς» που επιθυμούν να ασκήσουν το δικαί¬ 
ωμα του εκλέγειν στην Ελλάδα, οφείλουν να υποβάλουν 
αίτηση με τα απαραίτητα δικαιολογητικά κατά τα οριζό¬ 
μενα στα άρθρα 10 και 11 της νομοθεσίας για την εκλογή 
βουλευτών (Π.Δ. 92/1994) προκειμένου να εγγραφούν σε 
εκλογικό κατάλογο δήμου ή κοινότητας της ελληνικής επι¬ 
κράτειας. Οι εκλογείς αυτοί δεν υποβάλλουν το πιστοποι¬ 
ητικό του εδαφίου α’ της παραγράφου 1 του άρθρου 10 
του ανωτέρω προεδρικού διατάγματος. 

6 . «Ο εκλογέας» πρέπει επίσης. 

α. Να υποβάλει την προβλεπόμενη από την τρίτη περί¬ 
πτωση του εδαφίου α της παραγράφου 4 του παρόντος 
άρθρου, βεβαίωση. 

β. Να υποβάλει υπεύθυνη δήλωση όπου θα προσδιορί¬ 
ζεται η ιθαγένειά του και ότι δεν έχει κηρυχθεί έκπτωτος 
του δικαιώματος του εκλέγειν στο κράτος - μέλος καταγω¬ 
γής. Στην ίδια δήλωση προσδιορίζεται ο νομός, ο δήμος ή 
η κοινότητα και η ενορία, όπου συντρέχει περίπτωση, στον 
εκλογικό κατάλογο των οποίων είναι γραμμένος, τελευ¬ 
ταία, στο κράτος μέλος καταγωγής, καθώς επίσης και η 
διεύθυνση της κατοικίας του στην Ελλάδα. 

γ. Κατά την υποβολή των δικαιολογητικών για την εγ¬ 
γραφή του στους εκλογικούς καταλόγους δήμου ή κοινό¬ 
τητας του ελληνικού κράτους να προσκομίσει ισχύον απο¬ 
δεικτικό ταυτότητας (αστυνομική ταυτότητα ή διαβατή¬ 
ριο). 

δ. Να δηλώσει την ημερομηνία από την οποία κατοικεί 
στην Ελλαδά, καθώς επίσης και στον οικείο δήμο ή κοινό¬ 
τητα στους εκλογικούς καταλόγους των οποίων επιθυμεί 
να εγγράφει και ότι θα ασκήσει το εκλογικό του δικαίωμα 
μόνο σε αυτούς. 

7. Κάθε «εκλογέας» διαγράφεται με αίτησή του από 
τους οικείους ειδικούς εκλογικούς καταλόγους. Επίσης 
διαγράφεται εφόσον εκλείψουν ο* απαιτούμενες προϋπο¬ 
θέσεις για την άσκηση του εκλογικού δικαιώματος, κατά 
τα οριζόμενα για τους έλληνες εκλογείς ή τους εκλογείς 
του κράτους - μέλους καταγωγής του. Η διαγραφή ενερ- 
γείται κατά τη διαδικασία που ορίζεται από τις διατάξεις 
της νομοθεσίας για την εκλογή βουλευτών. 

8 . Κάθε «εκλογέας», εφόσον μετοικήσει σε άλλο δήμο ή 
κοινότητα δικαιούται να εγγράφει στους εκλογικούς κατα¬ 
λόγους αυτών με τις ίδιες προϋποθέσεις που ισχύουν για 
τους έλληνες πολίτες, με την επιφύλαξη των οριζομένων 
στις παραγράφους 4 (εδαφ. α ), 5 και 6 (εδαφ. α) του πα¬ 
ρόντος άρθρου. 

9. Για τους «εκλογείς» συντάσσονται ειδικοί εκλογικοί 
κατάλογοι κατά δήμο, κοινότητα και ενορία, στους 
οποίους αναγράφονται για κάθε εκλογέα: το επώνυμο, το 
κύριο όνομα, το όνομα του πατέρα, το όνομα της μητέρας, 
το όνομα του συζύγου και το γένος αν πρόκειται για έγ¬ 
γαμη γυναίκα που φέρει το επώνυμο του συζύγου, η ακρι¬ 
βής ημερομηνία γέννησης (ημέρα, μήνα, έτος) και εφόσον 
δεν υπάρχει, η 1η Ιανουάριου του έτους γέννησης (ενδει¬ 
κτικά), το επάγγελμα, η διεύθυνση κατοικίας στην Ελλάδα 
(δήμος ή κοινότητα ή συνοικισμός, οδός και αριθμός), κα¬ 
θώς και το κράτος - μέλος καταγωγής του. Ο νομός ή αντί¬ 
στοιχο διοικητικό διαμέρισμα, ο δήμος ή η κοινότητα και η 

ενορία, όπου συντρέχει περίπτωση, στον εκλογικό 
κατάλογο των οποίων είναι γραμμένος, τελευταία, στο 
κράτος - μέλος καταγωγής. 

10. Οι πολίτες των λοιπών κρατών μελών της Ευρωπαϊ¬ 
κής Ένωσης που κατοικούν στην ελληνική επικράτεια, 
μπορούν να ασκήσουν το δικαίωμα του εκλέγεσθαι, σύμ¬ 
φωνα με όσα ορίζονται για τους έλληνες πολίτες από το 
Σύνταγμα και τη νομοθεσία για την εκλογή των δημοτικών 
και κοινοτικών αρχών, με την επιφύλαξη των οριζομένων 
στην επόμενη παράγραφο, καθώς και στην παράγραφο 4 
(εδαφ. α), του παρόντος άρθρου. 

Οι πολίτες της Ένωσης, οι οποίοι βάσει οποιοσδήποτε 
πράξεως του αρμοδίου κατά την οικεία Εθνική νομοθεσία 
οργάνου ή αποφάσεως ποινικού δικαστηρίου, έχουν εκπέ- 
σει του δικαιώματος του εκλέγεσθαι σύμφωνα με το δίκαιο 
του κράτους - μέλους καταγωγής τους, αποκλείονται του 
δικαιώματος αυτού κατά τις δημοτικές και κοινοτικές 
εκλογές στην Ελλάδα. 

11. Οι «εκλογείς» δεν μπορούν να εκλεγούν στο αξίωμα 
του Δημάρχου, του Αντιδημάρχου, του Προεδρού του Δη¬ 
μοτικού Συμβουλίου, του Προέδρου και Αντιπροέδρου της 
Δημαρχιακής Επιτροπής, του Προέδρου και του Αντιπροέ¬ 
δρου της κοινότητας. 

Επίσης δεν μπορούν να εκλεγούν στο αξίωμα του Προέ¬ 
δρου και τους Αντιπροέδρου του Διοικητικού Συμβουλίου 
και μέλους της Εκτελεστικής Επιτροπής των νομικών προ¬ 
σώπων, περιλαμβανομένων και των Συμβουλίων περιοχής, 
συνδέσμων και ιδρυμάτων των δήμων και κοινοτήτων. 

12. Κατά την κατάθεση της δήλωσης υποψηφιότητας 
κάθα «εκλόγιμος» οφείλει να υποβάλει, πέρα από τα ορι¬ 
ζόμενα από την κείμενη νομοθεσία και τα ακόλουθα δι- 
καιολογητικά: 

α. Υπεύθυνη δήλωση με την οποία δηλώνεται: 

(1) Η ιθαγένεια και η διεύθυνση κατοικίας του στην ελ¬ 
ληνική επικράτεια. 

(2) Ο εκλογικός κατάλογος του δήμου ή της κοινότητας 
ή περιφέρειας ή ενορίας, όπου συντρέχει περίπτωση, 
στον οποίο είναι γραμμένος τελευταία στο κράτος μέλος 
καταγωγής του. 

(3) Ότι στο κράτος - μέλος καταγωγής του δεν εξέπεσε 
του δικαιώματος του εκλέγεσθαι. 

(4) . Ότι δεν είναι υποψήφιος για τις δημοτικές και κοι¬ 
νοτικές εκλογές σε άλλο κράτος μέλος, αλλά και ούτε 
στην Ελλάδα σε άλλο δήμο ή κοινότητα, ούτε σε άλλο συν¬ 
δυασμό του ίδιου δήμου ή της ίδιας κοινότητας. 

(5) Ότι δεν έχει ανάλογη ιδιότητα σε άλλα κράτη μέλη 
της Ευρωπαϊκής Ένωσης η οποία επιφέρει το ασυμβίβα¬ 
στο για τους Έλληνες πολίτες. 

(6) Η ημερομηνία από την οποία είναι υπήκοος ενός 
κράτους μέλους. 

β. Σε περίπτωση αμφιβολιών περί την υπεύθυνη δήλωση 
της περίπτωσης α (3) της παρούσης παραγράφου (ο 
«εκλόγιμος» οφείλει να υποβάλει) βεβαίωση των αρμόδιων 
διοικητικών αρχών του κράτους καταγωγής του ότι δεν 
έχει εκπέσει του δικαιώματος του εκλέγεσθαι στο κράτος 
αυτό ή ότι έκπτωση από το δικαίωμα αυτό δεν είναι γνωστή 
στις αρχές αυτές. Εάν δεν προσκομισθεΐ η βεβαίωση, η 
υποψηφιότητα, κηρύσσεται απαράδεκτη. 

γ. Φωτοαντίγραφο ισχύοντος αποδεικτικού ταυτότητας 


(αστυνομικής ταυτότητας ή διαβατηρίου), επικυρωμένο 
από δημόσια, Νομαρχιακή, Δημοτική ή Κοινοτική αρχή. 

Αρθρο 4 

Ψηφοφορία - Εξουσιοδότηση 

1. «Οι εκλογείς» ψηφίζουν μαζί με τους λοιπούς εκλο¬ 
γείς στα εκλογικά τμήματα που ορίζει ο Νομάρχης σύμ¬ 
φωνα με τις διατάξεις του άρθρου 48 της εκλογικής νομο¬ 
θεσίας (Π.Δ. 92/1994). 

2. Σε κανένα δεν μπορεί να επιτρέψει η εφορευτική επι¬ 
τροπή να ψηφίσει εάν δεν προσκομίσει το εκλογικό του βι¬ 
βλιάριο και έγκυρο αποδεικτικό ταυτότητας (αστυνομική 
ταυτότητα, διαβατήριο κλπ). 

3. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, μπορεί να καθορίζεται 
κάθε άλλη αναγκαία λεπτομέρεια για την εφαρμογή των 
διατάξεων του κεφαλαίου αυτού. 

4. Για όποιο θέμα δεν προβλέπεται ειδική ρύθμιση στα 
προηγούμενα άρθρα του κεφαλαίου αυτού, εφαρμόζονται 
ανάλογα οι διατάξεις των Π.Δ/των 92/1994 και 410/ 
1995, όπως κάθε φορά ισχύουν. 

5. Το Υπουργείο Εσωτερικών, Δημόσιας Διοίκησης και 
Αποκέντρωσης είναι αρμόδιο για την ανταλλαγή των ανα¬ 
γκαίων πληροφοριών με τα λοιπά κράτη μέλη της Ευρω¬ 
παϊκής Ένωσης για την εφαρμογή των διατάξεων του πα¬ 
ρόντος Διατάγματος. 

6. Η Ελλάδα γνωστοποιεί στην Επιτροπή κάθε περί¬ 
πτωση στην οποία επέρχεται θεσμική μεταβολή των βαθ¬ 
μών της τοπικής αυτοδιοίκησης ή μεταβολή της ονομα¬ 
σίας τους άλλη εκτός από αυτή που αναφέρεται στο πα¬ 
ράρτημα της Οδηγίας. 

Αρθρο 5 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 12 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΛΕΞ. ΠΑΠΑΔΟΠΟΥΛΟΣ ΠΑΝΝΟΣ ΠΑΠΑΝΤΩΝΙΟΥ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 134 (2) 

Τροποποίηση του π.δ. 100/1996 «Γενικές εξετάσεις ειδι¬ 
κών μαθημάτων» (ΦΕΚ 78/τ.Α/1996). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: της παραγράφου 1 του άρθρου 3 του Ν. 
1771/88 «Τροποποίηση και συμπλήρωση του συστήματος 
εισαγωγής σπουδαστών στην τριτοβάθμια εκπαίδευση και 
άλλες διατάξεις» (ΦΕΚ 71 τ.Α’/88). 

2. Την διάταξη της παράγραφου 2α του άρθρου 1 του ν. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


2469/1997 (ΦΕΚ 38-Α), σύμφωνα με την οποία από τις 
διατάξεις του παρόντος προεδρικού διατάγματος δεν 
προκαλείται δαπάνη σε βάρος του προϋπολογισμού του 
ΥΠΕΠΘ. 

3. Την 246/1997 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Στην περίοδο της παραγράφου 1 του άρθρου 4 του π.δ. 
100/1996 (ΦΕΚ 78-Α/1996) «Η εξέταση του ειδικού μα¬ 
θήματος της υπαγόρευσης μουσικού κειμένου (ΘΙΟΤΕΕ) 
μπορεί να γίνεται και σε διδακτήρια που δεν έχουν οριστεί 
ως εξεταστατικά κέντρα γενικών εξετάσεων.» μετά τη 


λέξη διδακτήρια, προστίθεται η φράση «ή σε άλλους χώ¬ 
ρους». 

Στον Υπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



